Nr. L 375/18 mDe Europæiske Fællesskabers Tidende 31. 12. 90 (Retsakter hvis offentliggørelse ikke er obligatorisk) RÅDET RÅDETS AFGØRELSE af 21. december 1990 om ydelse af anden rate af den finansielle bistand på mellemlang sigt til Ungarn (90/681/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, særlig artikel 235, under henvisning til forslag fra Kommissionen (!), forelagt efter høring af Det Monetære Udvalg, under henvisning til udtalelse fra Europa-Parlamentet (2?), og ; ud fra følgende betragtninger: Ved afgørelse 90/83/EØF (3) har Rådet vedtaget at yde Ungarn en finansiel bistand på mellemlang sigt i form af et mellemfristet lån med en hovedstol på højst 870 mio. ECU og en maksimal løbetid på fem år for at gøre det muligt for Ungarn at overvinde vanskelighederne i forbindelse med den strukturelle tilpasning af landets økonomi; ved afgørelse 90/83/EØF har Rådet bemyndiget Kommis- -sionen til på Fællesskabets vegne som første rate at optage et lån med en hovedstol på 350 mio. ECU; en afgørelse om de øvrige rater træffes på et senere tidspunkt; Kommissionen bør bemyndiges til som anden rate at opta- ge et lån med en hovedstol på 260 mio. ECU; Traktaten indeholder ikke, for vedtagelsen af denne afgø- relse, anden hjemmel end den i artikel 235 fastsatte — TRUFFET FØLGENDE AFGØRELSE: Artikel 1 Kommissionen bemyndiges til på Fællesskabets vegne at optage et lån på 260 mio. ECU og at udlåne provenuet af dette lån til Ungarn som anden rate af den finansielle bistand på mellemlang sigt, der er fastsat af Rådet i afgørelse 90/83/EØF. Artikel 2 De lånoptagelses- og långivningstransaktioner, der er omhandlet i artikel 1, gennemføres i henhold til de ved afgørelse 90/83/EØF foreskrevne nærmere bestemmelser. Udfærdiget i Bruxelles, den 21. december 1990. På Rådets vegne A. RUBERTI Formand (1) EFT nr. C 20 af 27. 1. 1990, s. 9. (2) EFT nr. C 38 af 19. 2. 1990, s. 137. (3) EFT nr. L 58 af 7. 3. 1990, s. 7.